Man verdrink in KrugersdorpArgieffoto ŉ Man in sy 30’s het Sondag in ŉ watergat in Winsorweg in Krugersdorp, Gauteng verdrink. “Dit is nog nie duidelik waarom die man verdrink het nie,” het Chris Botha, woordvoerder van Netcare 911, gesê. “Die polisie stel ondersoek in.” Die man het reeds in die water gedryf toe paramedici en die brandweer by die toneel opgedaag het. Brandbestryders van Krugersdorp het die man se liggaam uit die water gehaal. Paramedici het hom ondersoek en hom op die toneel dood verklaar.